Niels Fisker
Niels Fisker, 1886-1939, dansk politiker. Fisker, der var læreruddannet, gjorde sig tidligt gældende som agitator og kommunalpolitiker for den midtjyske arbejderbevægelse. Han var 1924-39 socialdemokratisk MF og minister for offentlige arbejder 1935-39. Fiskers forhandlingstalent blev flittigt benyttet under kriseforhandlingerne i 1930'erne mellem regeringspartierne og Venstre og Konservative.